CELEX: 62012TN0280
Language: hu
Date: 2012-06-28 00:00:00
Title: T-280/12. sz. ügy: 2012. június 28-án benyújtott kereset — Flying Holding és társai kontra Bizottság

25.8.2012   
            
            
               HU
            
            
               Az Európai Unió Hivatalos Lapja
            
            
               C 258/24
            
         2012. június 28-án benyújtott kereset — Flying Holding és társai kontra Bizottság
   (T-280/12. sz. ügy)
   2012/C 258/45
   Az eljárás nyelve: francia
   
      Felek
   
   
      Felperesek: Flying Holding NV (Antwerpen-Wilrijk, Belgium), Flying Group Lux SA (Luxembourg, Luxemburg) és Flying Service NV (Antwerpen-Deurne, Belgium) (képviselők: C. Doutrelepont és V. Chapoulaud ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               rendelje el a jelen ügynek a T-91/12. sz. üggyel való egyesítését;
            
         
               —
            
            
               nyilvánítsa elfogadhatónak és megalapozottnak a jelen keresetet;
            
         
               —
            
            
               semmisítse meg az Európai Bizottság határozatát, amelyben a PMO2/PR/2011/103. sz. közbeszerzési szerződést az ABELAG AVIATION NV társaság részére ítélte oda, amint arról az Európai Unió Hivatalos Lapjának Kiegészítésében (HL/S-S83) 2012. április 28-án közzétett 2012/S 83-135396. sz., a szerződés odaítéléséről szóló hirdetményben tájékoztatást adott;
            
         
               —
            
            
               kötelezze a Bizottságot 1 014 400 euró, a Törvényszéknek a kár megtérítése tárgyában hozandó ítélete meghozatalának időpontjáig a pénzromlás mértékének megfelelően korrigált, valamint az ezen utóbbi időponttól a teljes megfizetés időpontjáig járó késedelmi kamattal növelt összegű kártérítés fizetésére a felperesek részére;
            
         
               —
            
            
               az Európai Bizottságot kötelezze valamennyi költség viselésére, beleértve a felperesek költségeit is.
            
         
      Jogalapok és fontosabb érvek
   
   Megsemmisítés iránti keresetük alátámasztása érdekében a felperesek két jogalapra hivatkoznak.
   
               1.
            
            
               Az első jogalapot a költségvetési rendelet (1) 89. cikkének megsértésére alapítják, amennyiben a szóban forgó szerződést a Bizottság keretmegállapodások keretében kétszer egymást követően az ABELAG AVIATION NV társaság részére ítélte oda tényleges versenyeztetés nélkül, hiszen mindkét esetben kizárólag az ABELAG AVIATION NV társaság nyújthatott be ajánlatot.
            
         
               2.
            
            
               A második jogalapot a végrehajtási rendelet (2) 123. cikke (1) bekezdése harmadik albekezdésének megsértésére alapítják, mivel a Bizottság a szóban forgó szerződést anélkül ítélte oda az BELAG AVIATION NV társaság részére, hogy megfelelő számú részvételre jelentkezőt hívott volna fel ajánlattételre a tényleges versenynek a különböző ajánlatok összehasonlításával, és a legelőnyösebb ajánlat kiválasztásával történő biztosítása érdekében.
            
         
      (1)  Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (HL L 248., 1. o.; magyar nyelvű különkiadás 1. fejezet, 4. kötet, 74. o.)
   
      (2)  Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (HL L 357., 1. o.; magyar nyelvű különkiadás 1. fejezet, 4. kötet, 145. o.)